Julián Rodríguez presenta a la Casa de Cultura de Burjassot el seu llibre “Crítica a una sentència”
2025-07-24

Les activitats d’animació i foment de la lectura programades des de l’equip de Biblioteques Municipals de Burjassot continuen avançant el mes de juny. La pròxima cita marcada en el calendari és el dijous 13 de juny quan, a les 19 hores a la Casa de Cultura, tindrà lloc la presentació del llibre “Crítica a una sentencia” de Julián Rodríguez Giner.

En la presentació del llibre col·laboraran també Ignacio Crespo, metge i divulgador, Fernando Frías, advocat, Felipe de la Fuente, llicenciat en farmàcia i Mariano Collantes, biòleg.

“Crítica a una sentencia”, de Letrame, Grupo Editorial, analitza les argumentacions d’un jutge que, com a conseqüència del seu desconeixement, encastella en una sentència a les mal dites teràpies naturals o alternatives. De la mateixa manera, no és conscient de la perillositat que suposen per a les persones malaltes. Aquesta creació posa en evidència els arguments tan dispars de diferents òrgans judicials davant uns mateixos fets.